**Intian kansalliskirjasto** (engl. *National Library of India*; aiemmin myös *Imperial library*) on Kalkutassa toimiva Intian kansalliskirjasto.

Nykyisen kansalliskirjaston taustalla on 21. maaliskuuta 1836 toimintansa aloittanut Kalkutan yleinen kirjasto (engl. *Calcutta Public Library*). Se toimi lääkäri Francis Pemble Strongin talossa. Vuonna 1891 brittien siirtomaahallinto perusti *Imperial Library*n kokoamaan siirtomaahallinnon kirjastoja, ja luonteensa vuoksi uuden kirjaston voimavarat olivat mittavammat. Markiisi, Intian varakuningas George Curzon yhdisti Kalkutan yleisen kirjaston kokoelmat Imperial Libraryyn. Imperial Libraryn kirjastorakennus avattiin yleisölle 30. tammikuuta 1903 (Metcalfe Hall, Esplande, Kalkutta).

Vuonna 1947 tapahtuneen Intian itsenäistymisen jälkeen Imperial Library uudelleennimettiin Intian kansalliskirjastoksi vuonna 1948. Kirjaston kokoelmat siirrettiin kansalliskirjaston nykyiselle paikalle Belvedere Estateen, joka oli aiemmin toiminut Länsi-Bengalin komentajan virka-asuntona. Belvederen kirjastorakennus vihittiin käyttöön helmikuussa 1953.

Intian kansalliskirjasto on vuodesta 1954 lähtien toiminut yhtenä Intian neljästä vapaakappalekirjastoista. Vuonna 1956 vapaakappaleoikeutta laajennettiin käsittämään myös Intiassa julkaistut sanomalehdet ja aikakausjulkaisut. 

Intian kansalliskirjaston kokoelmat sisälsivät maaliskuussa 2014 yli 2,6 milj. kirjaa. Kirjaston elektronisissa kokoelmissa on esimerkiksi yli 2,7 miljoonaa väitöskirjaa tai muuta opinnäytettä. Kansalliskirjastossa on omat kokoelmansa Intian eri pääkielille. Englannin ja hindin ohella kirjastolla on erillinen kokoelma kirjallisuutta muun muassa assamin, bengalin, gudžaratin, kannadan, kašmirin, malajalamin, marathin, orijan, pandžabin, sanskritin, sindhin, tamiliin, telugun ja urdun kielillä, minkä lisäksi aineistoa on muilla kansallisilla kielillä ja kirjaston vieraskielisissä kokoelmissa. Kirjastolla on kattava kokoelma intialaisia ja ulkomaalaisia asiakirjoja.

Kansalliskirjaston tiloja on laajennettu useassa vaiheessa. Suuri osa Intian kansalliskirjaston toiminnoista siirrettiin vuonna 2004 avattuun Bhasha Bhawan -rakennukseen, joka on kansalliskirjaston nykyinen päärakennus. 

Intian kansalliskirjaston pääjohtajana on toukokuusta 2015 lähtien toiminut tohtori Arun Kumar Chakraborty.

Kuvia
-----

* Metcalfe Hall toimi Imperial Libraryn kirjastorakennuksena 1900-luvulla, ennen Intian itsenäistymistä. Nyttemmin siellä on Intian kansalliskirjaston lukusali.Metcalfe Hall toimi Imperial Libraryn kirjastorakennuksena 1900-luvulla, ennen Intian itsenäistymistä. Nyttemmin siellä on Intian kansalliskirjaston lukusali.
* Intian kansalliskirjaston vanhan (1953-2005) päärakennuksen (Belvedere Building) etuosaa.Intian kansalliskirjaston vanhan (1953-2005) päärakennuksen (Belvedere Building) etuosaa.
* Vasemmalla Intian kansalliskirjaston vanha lisärakennus, oikealla laboratoriorakennus.Vasemmalla Intian kansalliskirjaston vanha lisärakennus, oikealla laboratoriorakennus.
* Intian kansalliskirjaston Gandhi Bhavan -uudisrakennuksen yksityiskohta.Intian kansalliskirjaston Gandhi Bhavan -uudisrakennuksen yksityiskohta.

Lähteet
-------

1. 1 2 3 4  Useful information Intian kansalliskirjasto, nationallibrary.gov.in. Viitattu 19.6.2017. (englanniksi)
2. 1 2  National Library of India: a Journey Intian kulttuuriministeriö, nic.in. Viitattu 19.6.2017. (englanniksi)
3. 1 2 3 4  Information Brochure - National Library (pdf)  2012. Intian kansalliskirjasto, nationallibrary.gov.in. Viitattu 19.6.2017. (englanniksi)
4. 1 2 3  History Intian kansalliskirjasto, nationallibrary.gov.in. Viitattu 19.6.2017. (englanniksi)
5. 1 2  Raman Nair, R: National Library of India: A Historical Perspective *International Library Movement, Vol. 9 (1): 8–21*.  1987. Ambala, India:  Intian kansalliskirjasto, nationallibrary.gov.in. Viitattu 19.6.2017. (englanniksi)
6. ↑  Collections. Indian Languages Collection Intian kansalliskirjasto, nationallibrary.gov.in. Viitattu 19.6.2017. (englanniksi)

Aiheesta muualla
----------------

* Kuvia tai muita tiedostoja aiheesta **Intian kansalliskirjasto** Wikimedia Commonsissa

* Digital Library of India (DLI) (uudistusten vuoksi tilapäisesti poissa käytöstä 6/2017) (Arkistoitu – Internet Archive) (englanniksi) (dli.ernet.in)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
	+ 2
* Australia

 |
|  |
| Muut | 
* IdRef

 |

 |